فاش كطيح البقرة كيكثرو جناوة. بعض الصفحات الفايسبوكية والمواقع قالو باللي ضحية الاغتصاب فالطوبيس سبق ليها تعرصات لاغتصاب وبأنه عندها ولد صغير لكن فالواقع البوليس مازال ما تعرف حتى على الضحية والبنت اللي كيدويو عليها ما عندها حتى علاقة بالموضوع. موقع كيفاش التقى أهل الفتاة التي روج لها بأنها ضحية محاولة الاغتصاب داخل الحافلة مؤكدين أن ابنتهم ليست ضحية الاغتصاب فالطوبيس. وقال والد الفتاة في تصريح لموقع كيفاش: اليوم الصباح جاو عندي البوليس وسولوني على البنية حيت الدراري اللي تشدو قالو بأنها هي الضحية لكن فاش وراونا الفيديو أنا والبنت اللي واجهوها مع الدراري لقاو أنها ماشي هي الضحية وخلاونا نمشيو. وتابع: صحيح بنتي مريضة وعندها اختلال عقلي ولكن ماشي هي اللي بانت فالفيديو ديال الطوبيس.